હાલની ટર્મના 192 કોર્પોરેટરને રૂ.૩૫ હજારની કિંમતનું ડેલ ક્પનીનું લેપટોપ અપાયું છે, ખુદ ભાજપના નેતા, કોંગ્રેસના નેતા, મેયર કે સ્ટેન્ડિંગ ચેરમેન જેવા ઉચ્ચ હોદ્દેદારો પોતાનાં લેપટોપ લઈને કોર્પોરેશન આવતા નથી. તંત્રે ફાળવેલાં લેપટોપના વપરાશ અંગે ભાજપના નેતા બિ‌િપન સિક્કાને પૂછતાં તેઓ કહે છે કે હું કે અન્ય ભાજપના કોર્પોરેટરો લેપટોપનો ઉપયોગ કોર્પોરેશનમાં કરતા નથી, પરંતુ ઘરે ઉપયોગ કરીએ છીએ! કોંગ્રેસના નેતા દિનેશ શર્મા કહે છે, ‘હું લેપટોપ કોર્પોરેશનની ઓફિસમાં લાવતો નથી, પરંતુ ઘરે કેટલાક અધિકારીઓને ઈ-મેઇલ કરીને મારી ફરિયાદ પાઠવું છે, જોકે મ્યુનિસિપલ કોંગ્રેસના કાર્યક્રમોની જાણ ફોન મારફતે જ કરવામાં આવે છે.’ જ્યારે મેયર ગૌતમ શાહ કહે છે, ‘તંત્રે ફાળવેલાં લેપટોપનો ઉપયોગ કોર્પોરેટરો કરે છે, પરંતુ ઓછો-વધતો કરે છે!’ અત્રે ઉલ્લેખનીય છે કે કોર્પોરેશને કુલ રૂ.૬૭.૨૦ લાખના ખર્ચે લેપટોપ ખરીદ્યાં છે.